Ryanair-sjefen: Fem store europeiske selskaper
Samtidig vil flyplassene bli mye mindre og oversiktlige, ettersom passasjerene «trues» til ikke å ta med innsjekket bagasje. Siste nytt fra den fargerike Ryanair-bossen er at han vurderer å innføre gebyrer for bager som legges i bagasjehyllene. Kun bagasje som får plass under setet skal være gratis. O'Leary ser for seg følgende fem levedyktige selskaper: Air France, British Airways, Lufthansa og billigselskapene EasyJet og Ryanair, ifølge fagnettstedet flightglobal.com.SAS og Norwegian levnes ingen sjanser i Ryanair-sjefens hode. O'Leary mener at Ryanair fortsatt har en lang vei å gå før selskapet kan ta ut sitt fulle potensial, og anser transatlantiske billigruter som en mulighet - men kun dersom man innfører en fullstendig «åpent luftrom»-politikk. O'Leary ser for seg 30-40 langdistansemaskiner av samme størrelse som Airbus A330 og Boeing 787 Dreamliner. Ryanair-sjefen forteller at bare 19 prosent av selskapets passasjerer nå sjekker inn kofferter - fordi man tar opptil 1500 kroner for innsjekket bagasje.Fremtidens flyplasser vil bli mindre, tror han - ettersom folk lærer seg å reise uten bagasje som skal leveres inn og håndteres. Derfor vil man ikke ha behov for store sjekkinnområder, utstyr for bagasjehåndtering og «savnet bagasje»-avdelinger. Og dermed slipper passasjerene å tilbringe timer på flyplassen. Norwegian har følgende kommentar til O'Learys påstand om selskapets fremtidige undergang: - O'Leary sier mye rart for å provosere. Dette utsagnet tilhører den kategorien, sier informasjonssjef Lasse Sandaker-Nielsen.
Ryanair-sjef Michael O'Leary spår at bare fem flyselskaper vil være toneangivende i Europa i fremtiden.